AlexejDobrolubov/national_council_slovak_2010 huggingface dataset:
5. schôdza NR SR - 1.deň - A. dopoludnia
Dátum: 2023-12-05
Poslanec: Zahorčák, Viliam (SMER - SD)
Druh vystúpenia: Vystúpenie s faktickou poznámkou

66. Ďakujem pekne za slovo, vážený pán predsedajúci. Pán poslanec Gašpar, hovoril si to tom, že na EXPO Dubaj bolo vynaložených takmer 11 miliónov eur. Človek by čakal, že to naozaj prinesie nejaký efekt, minimálne taký, že o naše firmy, naše spoločnosti, ktoré sa venujú osobitne témam spojeným s vodíkom, ako tu už jeden z mojich kolegov povedal, že aspoň tieto z toho niečo získajú. Skutočnosť je taká, že ani oni sa nezískali nič, keďže tie európske komisie, ktoré posudzovali ich projekty, vôbec toto nezohľadnili. Takže ani ten vodík nezarezonoval vo svete a ukázalo sa to ako, z tohto pohľadu, málo potrebné. Upozornil si na to, že tam došlo k pochybeniam, výrazným pochybeniam. Šesťstotisíc eur bolo nehospodárne vynaložených, 160-tisíc eur bolo bezdôvodným obohatením. Bol tam celý rad pochybení, sprenevera, podvod a tak ďalej. Človek by čakal, že toto všetko už bude stačiť na to, aby konali tí, ktorí konať majú. Mňa osobne prekvapuje, že, že upozorníš na to, že NAKA ešte nekoná, že Úrad špeciálnej prokuratúry sa zatiaľ k takému niečomu takisto neodhodlal. Neviem, čo by ich asi malo primäť k tomu, aby konať začali. Tiež ma prekvapuje a pridávam sa ku všetkým, že aj naša opozícia, osobitne Progresívne Slovensko, ale aj KDH, že sa k tomu postavila alibisticky. Asi nechcete veľmi kritizovať pána Sulíka a vlastne tým, že tu nie ste, nám dávate za pravdu. Ďakujem pekne.
4. schôdza NR SR - 2.deň - A. dopoludnia
Dátum: 2023-11-24
Poslanec: Zahorčák, Viliam (SMER - SD)
Druh vystúpenia: Vystúpenie s faktickou poznámkou

45. Pán kolega Gašpar, výborne, logicky, zreteľne a pochopiteľne. Ako však vidíme, nie pre našu opozíciu. A nie preto, že by bola nechápavá, ale preto, že to pochopiť nechce. Čistky, pomsta, o ktorej hovoria, včera dosť výrazne spochybnil v televízii JOJ, čo nie je nám naklonená televízia rozhodne, politológ Lenč, ktorý takisto, si dovolím povedať, že nám naklonený nie je, ktorý hovoril o tom, že tieto výmeny v Policajnom zbore sa dejú po každých voľbách periodicky, že to robí každá vláda, robí každý minister a že robil to aj minister Mikulec, akurát sa to vtedy nevolalo čistky, ale očista. A hovoril aj o tom, že pomsta, o ktorej hovoria, že tá vlastne bola, reálne bola za vlády Igora Matoviča. Ty si povedal vo svojom vystúpení, že policajti, najmä tí vo vyšších funkciách, automaticky rátajú s tým, že, že keď sa vymení vláda, že sa vymenia ministri, že aj ich čas sa naplní a že aj oni svoje pozície uvoľnia. Každý s tým rátal v minulosti s výnimkou tých, ktorí majú uvoľniť pozície teraz, a osobitne čurillovci. A podľa mňa je to preto, že vedia, čo napáchali, boja sa, čo ich čaká, a aj preto sa nechali prostredníctvom Úradu špeciálnej prokuratúry zakryť Úradom na ochranu oznamovateľov. Už tento fakt je z môjho pohľadu veľmi, veľmi problematický a aj podozrivý. Ďakujem.
22. schôdza NR SR - 11.deň - A. dopoludnia
Dátum: 2024-11-07
Poslanec: Záborská, Anna (SLOVENSKO)
Druh vystúpenia: Vystúpenie s faktickou poznámkou

64. Ďakujem pekne, pán predseda. Ďakujem všetkým kolegom, ktorí sa prihlásili vo faktickej. Ale na záver jedno poďakovanie a ja ďakujem Igorovi Matovičovi že mi to pripomenul. Ja skutočne ďakujem Aničke Andrejuvovej, že v minulom volebnom období prišla s touto iniciatívou a tento zákon bol predložený. Myslím, že nebol odhlasovaný, nevadí, získal väčšinu, neviem, ale bola to jej iniciatíva a ja ďakujem, že v tejto iniciatíve môžem pokračovať. Ďakujem pekne.
22. schôdza NR SR - 11.deň - A. dopoludnia
Dátum: 2024-11-07
Poslanec: Záborská, Anna (SLOVENSKO)
Druh vystúpenia: Vystúpenie s faktickou poznámkou

46. Ďakujem pekne, pán predseda. Andrea, veľká vďaka za to, že si povedala, že každá ľudská bytosť má rovnakú dôstojnosť. Spoločnosť, ktorá chce určovať kritériá, kedy tú dôstojnosť treba rešpektovať a kedy ju nemusíme, tak sme svedkami, že sa udiali hrozné činy, keď to bolo len na väčšine, ktorá rozhodla. Ja si myslím, že tie ľudské pozostatky si zaslúžia viac, ako skončiť v spaľovni s odpadom zdravotníckeho materiálu, prípadne iných vyoperovaných chorých častí tela. A je to otázka zásadná. Je zaujímavé, že v tých iných štátoch ako je Česká republika, Švédsko, Maďarsko, Francúzsko vôbec o tom nediskutujú. Tam to berú ako úplne normálnu vec, že tie ľudské pozostatky sú dôstojne pochované. A ja teda dúfam, že aj tento parlament si uvedomí, že by sme sa mali pridať k tomuto spôsobu myslenia a nie k posudzovaniu ľudí podľa rôznych ľudských kritérií. Ďakujem pekne.
22. schôdza NR SR - 11.deň - A. dopoludnia
Dátum: 2024-11-07
Poslanec: Záborská, Anna (SLOVENSKO)
Druh vystúpenia: Vystúpenie s faktickou poznámkou

32. Ďakujem pekne, pán predseda. Igor, veľká vďaka za to, že si rozobral túto tému z viacerých pohľadov a že si spomenul aj to HDP. V tejto sále sme už počuli iks dôvodov, prečo nemôžeme zákonom stanoviť právo na voľnú nedeľu. Vždycky sa to nájde iný dôvod, nájde iný dôvod, bol to, keď zoberiem len to posledné obdobie, bol to covid, kedy podnikatelia zarobili menej. Bola to nezamestnanosť, bola to kríza, teraz je to konsolidačný balíček, pretože dopadne na ľudí , tak ľudia si musia viacej zarobiť. Dokonca tu zaznelo, nie od teba, ale taká absurdnosť, že kvôli voľným nedeliam sme nenaplnili ciele lisabonskej stratégie a nedobehli sme Ameriku. To je, to je proste niečo, čo človeku rozum zastane, že si to niekto môže myslieť. A ďakujem aj za ten návrh, ktorý si povedal, že dajme príplatky v sobotu, ak chcú ísť ľudia do roboty, chcú si privyrobiť, dajme, dajme príplatky v sobotu. Keď sa hovorí o tých peniazoch, tak spomeniem jeden príklad. Medzi nami v sále sedí človek, ktorý vyrastal v ateistickej rodine. Pred pätnástimi rokmi, keď sa začalo hovoriť o voľnej nedeli, vystúpil na námestí v Bratislave a povedal: "My sme do kostola nechodili, my sme boli neveriaci, ale vždycky sme sa tešili na nedeľu, pretože vtedy sme boli všetci doma. Môj otec a moja mama boli štátni zamestnanci, my sme chodili do školy a v nedeľu sme mohli ísť na výlety, mohli sme byť spolu, mohli sme žiť rodinný život." Myslime aj na tento argument. Ďakujem pekne.
22. schôdza NR SR - 11.deň - A. dopoludnia
Dátum: 2024-11-07
Poslanec: Záborská, Anna (SLOVENSKO)
Druh vystúpenia: Vystúpenie s faktickou poznámkou

28. Ďakujem pekne, pán predseda. Nie je tu pán poslanec Viskupič, ale predsa zareagujem. On aj viacerí, ktorí hovorili o tom, že by ľudia nemali mať právo mať voľnú nedeľu, točili dookola len jedno slovo, a to boli peniaze, peniaze a peniaze. Nikto tu nespomenul, že dôvody prečo v krajinách na západ od nás je voľná nedeľa, sú úplne iné a boli stanovené úplne iné pravidlá. Tými dôvodmi od začiatku minulého storočia boli sociálne otázky a otázky zdravotné. Tieto krajiny dávali do popredia odpočinok a rodinu. Existuje rozhodnutie ústavnej rady Francúzska, ktorá hovorí, pokiaľ sa týka voľnej nedele, že sloboda trhu a priemyslu je podriadená zdraviu a verejnému spoločnému dobru. Krátka poznámka k tomu, že si niektorí ľudia môžu privyrobiť. Zamyslime sa nad tým, či nemusia robiť v nedeľu preto, lebo majú nespravodlivú mzdu, nie sú dostatočne ohodnotení, to je jedna vec a druhá vec, prečo by mamy, ktoré chcú v nedeľu zostať so svojimi rodinami alebo aj otcovia, boli ochudobnení o to, že nepôjdu do práce, budú mať nižší príjem a tí, ktorí do práce pôjdu aj do prevádzok, ktoré nie sú nevyhnutne nutné, majú príplatky, ktoré sú niekedy veľmi vysoké. Nikto tu nehovoril o tom, že dajme ľuďom takú plácu, ktorú si zaslúžia a nemusia robiť v nedeľu. Ďakujem pekne.
22. schôdza NR SR - 10.deň - B. popoludni
Dátum: 2024-11-06
Poslanec: Záborská, Anna (SLOVENSKO)
Druh vystúpenia: Vystúpenie s faktickou poznámkou

30. Ďakujem pekne, pán predseda. Určite že v každom štáte a v každej spoločnosti je dôležitá stabilita, kľud a pokoj a je to aj v každom rezorte, ale myslím, že rezort zdravotníctva je rezort, ktorý to potrebuje niekoľkonásobne viac. Pretože ľudia, ktorí v tom rezorte pracujú, sú vystavení enormnému psychickému riziku a vypätiu, pretože na ich pleciach leží zdravie a život občanov. To, čo sa teraz urobilo pri konsolidačnom balíčku, znovu vnáša neistotu a nepokoj do tohto rezortu. Bývalá vláda vyrokovala, a nebolo to rokovanie jednoduché, viacerí sme tu sedeli, a vyrokovala istú stabilitu v systéme a ukázalo sa, že to malo zmysel. Zdravotníci hovoria, že to malo zmysel a boli spokojní. Teraz sme to znovu celé, alebo ste to znovu celé rozvrátili a zase aj v tej spoločnosti to skončilo pri peniazoch. Ľudia hovoria, že zdravotníci nič iné nechcú, len peniaze, ale to nie je pravda. Oni tie požiadavky majú ďaleko väčšie ako to, aby sa im dodržal zákon a boli im navýšené platy. Prečo nehovoríte aspoň o tých ostatných požiadavkách, ktoré splníte, ktoré chcú, ale znovu začnete len s tým, že niektorým zvýšite platy a niektorým nezvýšite platy. Je to, je to ďalší klin do pokojného poskytovania zdravotnej starostlivosti na Slovensku. A ja ďakujem Marekovi Krajčímu za ten pozmeňovák, ktorý dal.
19. schôdza NR SR - 7.deň - A. dopoludnia
Dátum: 2024-09-20
Poslanec: Záborská, Anna (SLOVENSKO)
Druh vystúpenia: Vystúpenie s faktickou poznámkou

55. Ďakujem veľmi pekne, pán predseda. Ďakujem, pán kolega Horecký, za vaše vystúpenie. Mnoho razy sme tí, ktorí chránime nenarodený život, obviňovaní z toho, že hovoríme ideologicky, že hovoríme emotívne, že sa snažíme citovo ovplyvniť našich poslucháčov. No, celkom sa to nedá vylúčiť, pretože keď hovoríme o živote, o ťažkostiach, o rozhodovaní, o problémoch, tak je to vždy, vždy aspoň trochu emotívne. A nielen pri zákone alebo pri interrupciách, ale aj pri hociktorom inom zákone. Myslím si, že máločo bolo tak emotívne ako prerokovávanie Trestného zákona. Čiže ďakujem, že ste použili fakty, že ste hovorili o zákonoch, o legislatíve, ktoré existujú v iných členských štátoch. Ja viem, že ten názor nebude, nebude rovnaký, že sa nezhodneme, pretože my považujeme počatý život za počatý život, niektorí to považujú za tehotenstvo, my považujeme interrupciu za ukončenie života, niektorí to považujú za zdravotnícky výkon. Pán kolega, hovorili ste, že takáto tehotná žena za normálnych okolností nepotrebuje zdravotnú starostlivosť, napriek tomu na Slovensku aj v iných členských štátoch je interrupcia zaradená do zdravotnej starostlivosti a zdravotná starostlivosť podľa zmlúv o fungovaní Európskej únie patrí do výlučnej kompetencie členského štátu. To znamená, nehajte nás rozhodovať samých. Ďakujem pekne.
19. schôdza NR SR - 5.deň - B. popoludní
Dátum: 2024-09-18
Poslanec: Záborská, Anna (SLOVENSKO)
Druh vystúpenia: Vystúpenie v rozprave

42. Ďakujem veľmi pekne, pán predseda, ako ste už uviedli, predkladám návrh na vydanie zákona, ktorým sa mení a dopĺňa zákon č. 131/2010 Z. z. o pohrebníctve, ktorý do Národnej rady Slovenskej republiky predkladajú poslanci za Kresťanskú úniu Anna Záborská a Richard Vašečka. Je to tlač 46, chcem vás požiadať o podporu a, pán predseda, hlásim sa do rozpravy ako prvá. Ďakujem pekne.
19. schôdza NR SR - 5.deň - B. popoludní
Dátum: 2024-09-18
Poslanec: Záborská, Anna (SLOVENSKO)
Druh vystúpenia: Vystúpenie v rozprave

38. Ďakujem pekne, pán predseda a ďakujem pekne aj obidvom kolegom, ktorí obidvaja vystihli vlastne úmysel predkladateľov. A v tomto návrhu zákona nám nejde o nič iné, len to, a že myslíme na mladé ženy, mladé dievčatá, ktoré po štúdiu strednej alebo vysokej školy otehotnejú a súčasná legislatíva sa na ne nevzťahuje. Čiže je to vlastne diera v súčasnej legislatíve, ktorú my chceme týmto zákonom napraviť. Ďakujem veľmi pekne aj obom kolegom.
12. schôdza NR SR - 11. deň - A. dopoludnia
Dátum: 2024-05-03
Poslanec: Žiga, Peter (SMER - SD)
Druh vystúpenia: Vystúpenie s faktickou poznámkou

21. Otváram možnosť prihlásiť sa do rozpravy ústne. Končím možnosť prihlásiť sa do rozpravy ústne a vyhlasujem všeobecnú rozpravu za skončenú. Chcem sa opýtať pani navrhovateľky... Nechce. Pani spravodajkyňa? Chcete zaujať stanovisko? Prerušujem rokovanie o tomto bode programu. Nasledujúcim bodom programu je prvé čítanie o návrhu poslancov na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov a ktorým sa dopĺňa zákon č. 461/2003 Z. z. o sociálnom poistení. Nevidím v sále predkladateľa pána poslanca Matoviča, tým pádom stráca možnosť, stráca poradie. To isté je pri zákone č. 18/1996 o cenách. Pán predkladateľ nie je v sále. Pristúpime k prvému čítaniu o návrhu poslancov Stachuru, Majerského na vydanie zákona, ktorým sa dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov. Návrh zákona je uverejnený ako tlač 143, návrh na jeho pridelenie na prerokovanie výborom je v rozhodnutí č. 145. Dávam slovo pánovi poslancovi Stachurovi, aby návrh zákona uviedol. Nech sa páči, pán poslanec. (Rokovanie v prvom čítaní o návrhu poslancov Národnej rady Slovenskej republiky Petra Stachuru a Františka Majerského na vydanie zákona, ktorým sa dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov , tlač 143.)
12. schôdza NR SR - 7.deň - B. popoludní
Dátum: 2024-04-25
Poslanec: Žiga, Peter (SMER - SD)
Druh vystúpenia: Vystúpenie s faktickou poznámkou

119. Vážené panie poslankyne, vážení páni poslanci, budeme pokračovať v prerušenej rozprave o návrhu vlády na skrátené legislatívne konanie o vládnom návrhu zákona, ktorým sa dopĺňa zákon č. 543/2002 Z. z. o ochrane prírody a krajiny, tlač 269. Pokračujeme v rozprave, kde reagujú poslanci faktickými poznámkami. S ďalšou faktickou poznámkou je prihlásený pán poslanec Blcháč, nech sa páči. (Pokračovanie rokovania o návrhu vlády na skrátené legislatívne konanie o vládnom návrhu zákona, ktorým sa dopĺňa zákon č. 543/2002 Z. z. o ochrane prírody a krajiny v znení neskorších predpisov a ktorým sa dopĺňa zákon Národnej rady Slovenskej republiky č. 42/1994 Z. z. o civilnej ochrane obyvateľstva v znení neskorších predpisov , tlač 269.)
12. schôdza NR SR - 2.deň - B. popoludní
Dátum: 2024-04-17
Poslanec: Žiga, Peter (SMER - SD)
Druh vystúpenia: Vystúpenie s faktickou poznámkou

111. Na vaše vystúpenie evidujem jednu faktickú poznámku. Pani poslankyňa Vaľová, nech sa páči. 112.2 Vaľová, Jana posudkových lekárov, ktorí posudzovali ako na úradoch práce ináč, tak na sociálnych poisťovniach, a že to teraz zjednotíme. Tak možno aj v tomto prípade by možno došlo k zjednoteniu alebo posudzovaniu niektorých služieb nejakým spôsobom. No a verím tomu, že vlastne budete ústretoví, čo sa mi takisto veľmi páči, že ste povedali, že budete ústretové, pretože, ale potom nerozprávajme a netlačme sa, lebo ako som pred chvíľou tiež povedala pri inom zákone, kúzelníci môžme byť len do výšky rozpočtu. Takže poďme naozaj robiť veci praktické, aby to pomohlo tým ženám, tým rodinám a tým deťom. Ale potom nie hneď povedať, že keď nájdete peniaze, odkiaľ a tak a tak a tak, ale poďme skutočne, reálne veci riešiť. Ďakujem pekne.
23. schôdza NR SR - 9.deň - A. dopoludnia
Dátum: 2024-12-06
Poslanec: Žiga, Peter (SMER - SD)
Druh vystúpenia: Vystúpenie v rozprave

33. Vyhlasujem rozpravu za skončenú, pani navrhovateľka vystúpila, pán spravodajca nechce, prerušujem rokovanie o tomto bode programu. Teraz budeme... Všetky ste už vyčerpali, pani kolegyňa, takže sme to zvládli, budeme pokračovať v prerušenom rokovaní v prvom čítaní o návrhu poslancov na vydanie zákona, ktorým sa dopĺňa zákon č. 595 o dani z príjmov, tlač 296. Štvrtok 5. decembra neukončil svoje úvodné slovo navrhovateľ poslanec Igor Matovič, ktorému dávam slovo. Je tu? Dobre. Nevidel som vás, za kolegom ste sedeli. A ešte sa opýtam: Máte spravodajcu? (Reakcia z pléna.) Koho? (Reakcia z pléna.) Lebo... (Reakcia z pléna.) Tlač 296, lebo napísaného mám Janckulíka ako spravodajcu. (Reakcia z pléna.) Dobre. Tak nech sa páči. (Pokračovanie rokovania v prvom čítaní o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov , tlač 296.)
23. schôdza NR SR - 7.deň - A. dopoludnia
Dátum: 2024-12-04
Poslanec: Žiga, Peter (SMER - SD)
Druh vystúpenia: Vystúpenie v rozprave

83. Chce pani spravodajkyňa zaujať stanovisko? Prerušujem rokovanie o tomto bode programu. (Reakcia z pléna.) Prestávka prečo? (Reakcia z pléna) Aha. Okej. Teraz budeme rokovať o návrhu skupiny poslancov na prijatie uznesenia Národnej rady k uzavretiu zmieru medzi Slovenskou republikou a Andrejom Babišom, návrh má parlamentnú tlač 564. Dávam slovo poslancovi Igorovi Matovičovi, aby za skupinu poslancov návrh uviedol. Pán poslanec, máte tu spravodajcu? Máte, dobre. (Rokovanie o návrhu skupiny poslancov Národnej rady Slovenskej republiky na prijatie uznesenia Národnej rady Slovenskej republiky k uzavretiu zmieru medzi Slovenskou republikou a Andrejom Babišom , tlač 564.)
23. schôdza NR SR - 6.deň - B. popoludní
Dátum: 2024-12-03
Poslanec: Žiga, Peter (SMER - SD)
Druh vystúpenia: Vystúpenie v rozprave

122. Vyhlasujem rozpravu za skončenú, pán navrhovateľ? Nebude chcieť. Pán Janckulík, nebude chcieť. Prerušujem rokovanie o tomto bode programu. Pán poslanec Jakab, vy ešte môžete ostať tu, pretože budete uvádzať zákon, návrh skupiny poslancov na prijatie uznesenia Národnej rady Slovenskej republiky k cenám energií. Máme to ako parlamentnú tlač 66. Pán poslanec Galek bude spravodajcom k tomuto uzneseniu. (Rokovanie o návrhu skupiny poslancov Národnej rady Slovenskej republiky na prijatie uznesenia Národnej rady Slovenskej republiky k cenám energií , tlač 66.)
23. schôdza NR SR - 5.deň - B. popoludní
Dátum: 2024-12-02
Poslanec: Žiga, Peter (SMER - SD)
Druh vystúpenia: Vystúpenie v rozprave

218. Na vaše vystúpenie dve faktické a, pán Hazucha, jak vy ste sa mohli prihlásiť do rozpravy, keď som ukončil možnosť prihlásiť sa do rozpravy. Chceli ste s faktickou? (Reakcia z pléna.) Okej, tak sa ešte raz prihláste s faktickou. Zapnite pána Hazuchu do faktických. Pán poslanec Grendel.
39. schôdza NR SR - 13.deň - B. popoludní
Dátum: 2025-09-29
Poslanec: Viskupič, Marián (SaS)
Druh vystúpenia: Vystúpenie v rozprave

Ďakujem pekne. V súlade, vážený pán predseda, kolegyne, kolegovia, v súlade s § 73 zákona o rokovacom poriadku som bol určený výborom za spravodajcu k uvedenému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií a Ministerstva hospodárstva Slovenskej republiky. Vychádzajúc z oprávnení, ktoré pre mňa ako spravodajcu vyplývajú z § 73 o zákone o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Výbor pre financie a rozpočet a takisto Ústavnoprávny výbor Národnej rady Slovenskej republiky. Za gestorský výbor navrhujem výbor pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady Slovenskej republiky. Pán predsedajúci, prosím, otvorte rozpravu k uvedenému návrhu zákona. Ďakujem pekne.
39. schôdza NR SR - 13.deň - B. popoludní
Dátum: 2025-09-29
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

Ďakujem kolegovi Tomášovi Szalayovi aj za podporu, ale hlavne za absolútne presné zhrnutie. Presne takto to je a ja už k tomu ani nebudem ďalej dodávať. Ďakujem pekne. Poprosím o podporu alebo minimálne aspoň o uvažovanie na strane koalície. Ďakujem pekne.
39. schôdza NR SR - 13.deň - B. popoludní
Dátum: 2025-09-29
Poslanec: Viskupič, Marián (SaS)
Druh vystúpenia: Vystúpenie

A ja opäť ďakujem za slovo. Vážený pán predsedajúci, kolegyne, kolegovia, predkladám návrh zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov. Cieľ je veľmi jednoduchý. Cieľom predloženého návrhu je zrušenie povinnosti platiť zdravotné poistné, alebo poistné odvody pri takzvaných pasívnych príjmoch. Tak isto toľkoto iba na úvod a viac poviem v rozprave do ktorej sa hlásim ako prvý. Ďakujem pekne.
39. schôdza NR SR - 13.deň - B. popoludní
Dátum: 2025-09-29
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

Ďakujem pekne. Veľmi si to vážim a úplne súhlasím s tým čo si Janko povedal. Ja ešte len ukážem na jeden ďalší aspekt čo s tým súvisí, že dosť často chodím do Česka. Počet húkajúcich vozidiel akože v Prahe, však tiež sú tam všetky štátne orgány, je podstatne nižší ako tu na Slovensku. Rovnaký pocit mám z Viedne, motal som sa teraz dva dni po Tokiu, proste tam okrem sanitiek nehúkalo nič iné. Ale ja verím, že to nemám len tú skúsenosť, že chodím denno-denne po diaľnici. Ja než prídem od Trnavy po Bratislavu, tak ma predbehne častokrát štyri, päť takých húkajúcich luxusných čiernych vozidiel. Posledne som teraz ráno 8.55 púšťal ministra, ktorý tu mal vystupovať, tak isto pod majákmi. Hurá, proste, toto je normálne že slovenský folklór, slovenský folklór, tu každý kto dostal troška vyššie má pocit, že potrebuje mať najväčšie auto na svete, najsilnejšie majáky, najsilnejší zvuk a proste nech mu všetci idú z cesty a pustia ho, lebo len on ide do práce a všetci ostatní asi idú sa len zabávať, že v rátane podnikateľov, ktorí už si budú môcť odpísať len polovicu DPH. Lebo pravda, keď má malý podnikateľ len jedno vozidlo, tak už teraz vlastne on sa na polovicu zabáva a len na polovicu pracuje. Aj toto sa ukazuje, že s akou ignoranciou vlastne sa pozerajú tvorcovia aktuálnych zákonov na bežných ľudí a na tých tvorcov hodnôt, ktorých inak všetci potrebujeme, aj keď je ten pohľad na svet sociálnodemokratický. Na tvorcov hodnôt by sme mali pozerať či sme vpravo, vľavo, liberálni, progresívni, akýkoľvek, proste rovnako. Všetci ich potrebujem a všetci by sme im mali vytvárať dobré podmienky. Ešte raz ďakujem.
39. schôdza NR SR - 13.deň - B. popoludní
Dátum: 2025-09-29
Poslanec: Viskupič, Marián (SaS)
Druh vystúpenia: Vystúpenie

Ďakujem pekne za slovo. Vážený pán predsedajúci, kolegyne, kolegovia, návrh zákona, ktorým sa mení a dopĺňa zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov predkladám na rokovanie Národnej rady ja. Cieľom predloženého návrhu je stanoviť limity na výdavky na obstaranie osobných automobilov pre prezidenta Slovenskej republiky, pre členov vlády, pre štátnych tajomníkov, pre štátne rozpočtové organizácie a štátne príspevkové organizácie. Návrh sa primárne zameriava predovšetkým teda pre limity na vozidlá prezidenta a členov vlády, keďže tieto doteraz neboli nikde upravené. Zákon je v súlade, takto návrh zákona má pozitívne vplyvy na rozpočet verejnej správy. Je to vlastne konsolidačným opatrením. Návrh zákona nemá vplyv na podnikateľské prostredie, nemá sociálne vplyvy, nemá vplyvy na informatizáciu spoločnosti, a je v súlade teda s Ústavou a ústavnými zákonmi a všetkými ostatnými všeobecne záväznými predpismi. Viacej poviem v rozprave do ktorej sa hlásim a momentálne som skončil. Nech sa páči, pán predsedajúci.